ועדת הכלכלה, כנסת 16, פרוטוקול מספר 362, 2005-02-21 09:30

אמנון כהן: בוקר טוב, אני מתכבד לפתוח את הישיבה.

אמנון כהן: החוק התגלגל הרבה גלגולים, מקריאת הפרוטוקולים של הדיונים הקודמים הבנתי שזה מתגלגל כבר ארבע שנים במשרדי הממשלה, משרד התחבורה, הוא עבר במליאת הכנסת ב-26.11 ומייד קיימו כאן דיונים.

אמנון כהן: כאשר חקיקה מגיעה ומייד דנים בה, ועדת הכלכלה הידיינה כבר שני דיונים.

אמנון כהן: כל פעם יושב ראש הדיון היה מישהו אחר.

אמנון כהן: הראשון היה חבר הכנסת אבו וילן והשני חבר הכנסת שלום שמחון, השר לאיכות הסביבה דהיום.

אמנון כהן: היום אנו ממשיכים את הדיון.

אמנון כהן: מדובר ברפורמה, אך כשקראתי את החוק, את הדברים, זה לא נראה לי רפורמה.

אמנון כהן: אני מכיר את השר ואת האני מאמין שלו, אך על פניו אני רואה שהחוק הזה מקבע את המצב הקיים.

אמנון כהן: רוצים לעשות איזה סדר, נשמע את הדברים ואת הנציגים.

אמנון כהן: הבנתי שחבר הכנסת דניאל בנלולו קיים מספר דיונים יחד עם התאגידים כדי להגיע לפשרות.

אמנון כהן: הוא משתדל מאוד שיהיו פשרות, כנראה, לא כולם מרוצים.

אמנון כהן: את זה ראיתי בפרוטוקולים של הדיונים ובמכתבים שהוצפה הוועדה, והוצפתי אני, מיום שקבעתי את הדיון של היום.

אמנון כהן: נשמע את הדברים.

אמנון כהן: הכי חשוב לנו שהציבור ייהנה, ואני רואה שבחקיקה הזאת הציבור לא נהנה, אלא פה מקבעים משהו.

אמנון כהן: לא בהכרח זה טוב, הציבור זקוק לתחרות, שהוא יקבע איפה הוא רוצה לנסוע, עם מי הוא רוצה לנסוע.

אמנון כהן: גם הנושא של הרבה שנים הוא בעייתי.

אמנון כהן: אני מבין שמשרד התחבורה רוצה לעשות אחר כך משהו נפרד ולצאת לשוק תחרותי, אבל לקבע את המצב הזה להרבה מאוד שנים, מבחינתי כאיש ציבור, אני לא רואה שזה נכון.

אמנון כהן: נשמע את הדברים.

אמנון כהן: ראשית חבר הכנסת דניאל בנלולו ביקש הצעה לסדר.

1028: אדוני היושב ראש, הצגת פה יפה מאוד את הדברים.

1028: כל מה שנעשה פה זה רפורמה לסדר בענף המוניות.

1028: כפי שידוע לך, לא בכל ענף 100% מסכימים לשינויים כאלה או אחרים, ואין 100% לכל החלטה.

1028: לכן ההחלטה הזו בנושא הרפורמה בענף המוניות שמשתתפים בה גם שר התחבורה דאז, הקיים, יושבי ראש הוועדה למיניהם, כל מי שישב כאן אתנו, הדיונים האלה הולכים וחוזרים כבר הרבה שנים.

1028: לכן שאלתי, לאחר שדנו שתי ישיבות בוועדה, אני מכיר את זה עוד מתחילת הקדנציה כשהביא את זה שר התחבורה הקודם איווט ליברמן, וניסינו להתחיל לדון בנושא ולא הצלחנו.

1028: כל הכוונה זה לעשות סדר בענף המוניות, זה הכל.

1028: בוא נעשה השוואה בין מה שהיה למה שיקרה.

1028: מה שיקרה לא טוב מסיבה אחת: אגרות גבוהות מאוד, על זה התפשרנו.

1028: כשבאתי בתיאום עם החברים במשרד התחבורה כדי להפחית מעט את גובה האגרות.

1028: חוץ מזה כל הצעת החוק כפי שהיא לא שונתה.

1028: לכן אני לא מוצא פה איזה דבר שאינו בסדר, מה שניסינו לעשות.

1028: לכן הצעתי לסדר היא כזאת; האם אנו עכשיו הולכים לחזור מהסעיף הראשון שכבר הצבענו עליו ואישרנו אותו, נותרו שני סעיפים פתוחים, 14יא, ופג תוקף של הרפורמה הזו, כתוב פה 2008, בפשרה שהגענו עם החברים וגם עם משרד התחבורה זה 2013.

1028: לימים כשזה חזר חזרה להחלטת הממשלה בוועדה לשרים החליטו על 2010.

1028: אלה השינויים שכרגע עומדים על הפרק.

1028: לכן אני רוצה לדעת מה אנו הולכים לעשות.

1028: האם אנו חוזרים חזרה לדון על כל הסעיפים מההתחלה, או מאיפה שעצרנו, ונסיים.

אמנון כהן: ראשית חברי כנסת ידברו ונשמע את הנציגים.

אמנון כהן: מה שאושר בדיונים קודמים אושר, אך נשמע את הנציגים.

דוד טל: אני לא רוצה לשים מכשול בפני היושב ראש, משום שיש לדעתי בעיה שהיושב ראש צריך להיות מודע לה; הדיונים שאבו וילן ניהל, אושרה שם העלאה של 205,000 ₪- -

אמנון כהן: מה שאושר, אושר.

אמנון כהן: יש דברים שאושרו בכפוף, ועל זה נדון מחדש.

דוד טל: היושב ראש הקודם ישיבה או שתיים לאחר מכן הודיע שהוא יפתח את זה מחדש.

דוד טל: המצב של אי ודאות שיש כרגע בשוק הזה הוא מאוד לא בריא.

דוד טל: לא משנה מה ההחלטה שהיושב ראש יקבל, ובלבד שהנושא הזה ייחתך, ונהגי המוניות וכל האזרחים יידעו – אפשר להגיש בקשות לרכישה, אי אפשר, התאריך ההוא היה הקובע, ממנו יותר לא יוסיפו, כי אז אמרתי ונאמר על ידי המפקח לתחבורה, אני אז טענתי שיש 1,000 בקשות, אני רוצה לשמוע כמה כאלה נוספים יש.

דוד טל: ככל שמספר המבקשים יגדל, תהיה אינפלציה ברשיונות הללו.

דוד טל: אנו חייבים לקבל החלטה, ואני מציע לך להתייעץ בעניין הזה גם עם היועצת המשפטית, כדי שיהיה לזה גושפנקא, שלא תהיה סתירה בין חוקי יסוד של מדינת ישראל לבין זה.

דוד טל: אך גם אם נחליט שהתאריך ההוא היה הקובע- -

אמנון כהן: גם בפרוטוקולים של הוועדה, שקראתי אותם, כשקבעה את התאריכים, ברור שתאריך היעד הזה השתנה.

דוד טל: מה התאריך החדש?

אמנון כהן: נחשוב.

אמנון כהן: עוד לא נכנסתי להצעת החוק.

אמנון כהן: אנו נשמע נציגים, כמה דעות, השר עוד מעט יבוא, וכשניכנס להצעת החוק, מה שאושר – אושר.

אמנון כהן: מה שאושר בהתניה כזו או אחרת, נשמע את ההתניות ונחליט יחד.

אמנון כהן: המטרה היא לקדם את הנושא.

דוד טל: אדוני היושב ראש, שמענו את הנציגים מכאן ועד הודעה חדשה.

אמנון כהן: אני לא שמעתי.

דוד טל: אני חושב שאם רוצים להתקדם עם החוק, צריך לעבור עליו.

דוד טל: אני חושב שלא היה אף לא אדם אחד שלא שמעו אותו פה.

דוד טל: מבחינתי שלי קצה נפשי.

דוד טל: אם ידברו עם כל הנציגים, אעזוב את האולם ואני אחזור הנה לדבר על החוק.

1028: אלא אם יש משהו חדש שאיננו יודעים.

אליעזר כהן: זה בדיוק מה שאמרתי.

1028: אדוני היושב ראש, אני מבקש שאותו אדם שאומר שהוא מייצג 31 תחנות, שפעם אחת יראה את זה לוועדה, כי יש לי פה מסמך של כ-80% שמיוצגים על ידי אדם אחד.

1028: בואו נבהיר מי זה ה-31 תחנות.

גילה גמליאל: כל הנוכחים כאן דיברו בישיבות.

גילה גמליאל: אני שמחה שכבוד היושב ראש חדש, אנו מברכים על עצם מינויך כיושב ראש, אך לדעתי זה לא חדש שיש ניסיונות כל פעם מחדש לדחות את עצם ההכרעה בהחלטות.

גילה גמליאל: מכיוון שהשר הגיע, אני מבקשת ממך לשמוע את השר ולהתקדם בדיון, אחרת גם היום לא תתקבל הכרעה.

אמנון כהן: אדוני השר, אנו מקדמים בברכה את בואך, אנו רוצים לשמוע מה הרפורמה הזו, אתם קראתם לזה רפורמה, זה תקנות, אך לא חשוב השם, אלא מה זה עושה לצרכנים, לאזרח שהיום מצבו ישתנה מיום קיום הרפורמה שנקדם, אנו בעד לקדם אותה, אבל מה בסופו של דבר יהיה עם האזרחים, מה הם יקבלו יותר ממה שיש להם היום.

אמנון כהן: בבקשה, אדוני השר.

מאיר שטרית: הצעת החוק הזו, אני לא ראיתי עוד הצעת חוק שנדונה כל כך הרבה פעמים וזמן בוועדה כמו ההצעה הזו, ואלוהים יודע למה.

אמנון כהן: זו רפורמה, וזו ישיבה שלישית בסך הכל.

מאיר שטרית: אני ראיתי רפורמות הרבה יותר גדולות שעברו בצורה הרבה יותר מהירה וזריזה.

דוד טל: התחלפו שני שרים ושני יושבי ראש.

מאיר שטרית: אני מסכים.

מאיר שטרית: ביום שהגעתי למשרד הודעתי שאני מתכוון לקדם את הצעת החוק הזו, וכזכור, העברנו אותה קריאה ראשונה.

מאיר שטרית: אני מבקש לסיים את הדיון הזה בהקדם כדי שנוכל לגמור את הקריאה השנייה והשלישית לפני תום המושב.

מאיר שטרית: המטרה של הצעת החוק הזו - לעשות רפורמה בענף מוניות השירות, ולעשות סדר בענף.

מאיר שטרית: ההתרשמות שלי, שהיום לצערי יש אי סדר מוחלט בענף, יש רבות מחברות המוניות שעובדות ללא רשיון, שעובדות שנים, לא יום יומיים, תחנות שעובדות עשר שנים ויותר, ונותנים רפורטים, ואין שום דרך לצאת מזה.

מאיר שטרית: הם מקבלים כל שני וחמישי רפורטים.

דוד טל: איך אפשר את זה משרד התחבורה עשר שנים – כשל מתמשך כזה?

מאיר שטרית: נכון, קשה לי להבין את ההתגלגלות של הענף במצב שבו הוא נמצא, לא ייתכן שבמקום אחד יש תחנת מוניות שיש לה רשיון, ובאותו מקום פועלות תחנות מוניות אחרות שאין להן רשיון ומתחרת כאילו בפרנסה שלהן, זה לא תקין, בעיניי.

מאיר שטרית: המטרה של הרפורמה הזו היא לעשות סדר בכל הענף הזה ולבדוק את כל העניין מחדש, אחרי שהחוק הזה יאושר.

מאיר שטרית: הרעיון, שאדם שנמצא חבר בתחנת מוניות, מי שיש לו תחנת מוניות ומי שיש לו מונית שירות יהיה חייב לפי החוק המוצע להפקיד בידי המדינה ערבות בנקאית, לשלם אגרה כל שנה, לעמוד בתנאי הרשיון.

מאיר שטרית: אם הוא לא יעשה את זה, רשאי המשרד לחלט לו את הערבות ולבטל את רשיון ההפעלה שלו.

מאיר שטרית: המגמה היא להביא לכך שמי שיש לו תחנת מוניות מסודרת, זו תחנת מוניות שתפעל, שיש לה רשיון, שתפעל כהלכה.

מאיר שטרית: כל מונית תהיה מסומנת כהלכה.

מאיר שטרית: מי שייתפס פועל שלא בהתאם לכללים הללו, יישלל לו הרשיון טוטלית.

מאיר שטרית: בנוסף, כל מי שיש לו רשיון, שעובד על קו מסוים, יצטרך לעבוד על הקו שהוא ממונה עליו, ולא על שום קו אחר.

מאיר שטרית: אם הוא יעבוד על קו אחר, יחלטו לו את הערבות וישללו לו את הרשיון.

מאיר שטרית: כזכור, היה ויכוח לגבי הסכומים.

מאיר שטרית: היה דו שיח ביני לבין חלק מחברי הכנסת של הוועדה בעבר, גם חלק מארגון נהגי מוניות השירות.

מאיר שטרית: הסכמתי בהשוואה לחוק שנכתב בכחול שלא הוכן על ידי, אלא הוכן בעבר בתקופת שר התחבורה הקודם, הסכמתי לעשות פשרות מסוימות בעניין הזמנים.

מאיר שטרית: הבנתי שהוועדה לא הגיעה להצבעה, להכין את החוק לקריאה שנייה ושלישית בפעם הקודמת, בגלל שהשינויים הללו, היתה דרישה של היועץ המשפטי לממשלה לאשר אותם בוועדת שרים לחקיקה, כדי שעמדת הממשלה תקבע אותם.

מאיר שטרית: אכן חזרתי לוועדת שרים לחקיקה, כל השינויים הללו אושרו בתוספת מסוימת שמונחת בפני הוועדה.

מאיר שטרית: עכשיו כשכל המכשולים הללו הוסרו, אודה לך מאוד, אדוני יושב ראש הוועדה, אם תהיה זה שישלים את המלאכה ויברך על המוגמר.

מאיר שטרית: הגיע הזמן להסדיר את הענף הזה, זו כוונתי, ולעשות זאת בצורה מסודרת.

מאיר שטרית: אני מסתייג מכל המהומה שקמה סביב עניין המוניות – טלוויזיה, עיתונים, מלחמות אחד בשני.

מאיר שטרית: בעיניי זה לא גורם תועלת לאף אחד, רק נזק.

אמנון כהן: מה התייחסות השר?

מאיר שטרית: לא מעניין אותי מה שהיה בעבר, אותי מעניין לסדר את העתיד.

אליעזר כהן: נהגי מוניות יושבים בתחנות, ויש להם זמן לדבר.

מאיר שטרית: לא אין טענות נגד נהגי המוניות, להפך.

מאיר שטרית: עשינו שינוי בנושא מוניות הספיישל לפני כמה חודשים, שונו המחירים והתקנים, נקבע סל חדש, הקמנו ועדה לבדיקת הסל מחדש, שינינו הרבה דברים ועשינו רפורמה בכל התנאים של מוניות הספיישל.

מאיר שטרית: עכשיו הגיע הזמן לגמור לסדר את עניין מוניות השירות.

מאיר שטרית: רבים מאלה שהתבטאו בעניין הזה, לכל אחד מהם יש אינטרס כזה או אחר.

מאיר שטרית: כל אחד נלחם על שלו.

מאיר שטרית: חברי ועדת הכלכלה צריכים להתעלם מהאינטרסים של כולם, ולפעול לאינטרס המדינה.

מאיר שטרית: אין לאחי או לאחותי תחנת מוניות, אני לא שותף בתחנת מוניות, אין לי שום קשר לזה, אלא בתור נוסע.

מאיר שטרית: בעניין הזה מטרתי להסדיר את הענף.

מאיר שטרית: שאלת מה הציבור ירוויח.

מאיר שטרית: הציבור ירוויח שהענף יהיה מסודר, אז כל אדם ידע איזו מונית שירות מאושרת כחוק, איזה מונית נוסעת לאן, מה הקו של המונית, ידע שאם אותו נהג מונית לא ממלא תפקידו כהלכה על פי החוק והכללים, יבטלו לו את הרשיון, לכן לדעתי גם לא יהיו עברות.

מאיר שטרית: כשיש בידי המדינה כלי לאכוף את החוק ולהבטיח שאדם ינהג בהתאם לרשיונו, לא יחרגו, ומי שיחרוג, ישלם.

מאיר שטרית: לדעתי, העניין הזה יבטיח שירות טוב לציבור, שירות שהציבור יודע שמי שמסיע אותו הוא אדם שמוכשר לכך, יש לו רשיון לכך, הוא משלם על זה מחיר.

מאיר שטרית: להערכתי, כל דבר שמוסדר כהלכה, בסופו של דבר האזרח הפשוט, הקטן, נהנה ממנו.

מאיר שטרית: כשהדברים לא מוסדרים, תמיד מי שישלם מחיר הוא האזרח הקטן.

מאיר שטרית: לדעתי, המצב היום הוא לרעתו של האזרח.

מאיר שטרית: אני חושב שהחוק הגיוני, הוא בתיאום גם עם ארגון נהגי המוניות, גם עם חברי כנסת שפנו אליי בעניין הזה, התשובות שהגענו אליהן, שוועדת השרים לענייני חקיקה אישרה, אני חושב שהעניין הזה, אני מקווה, יביא להכרעת העניין ולהכנסת סדר בענף.

מאיר שטרית: אני מודה לך ולחברי הוועדה.

אליעזר כהן: אהיה קצר מאוד; ועדת כלכלה מפעם לפעם נדרשת לעשות סדר במערכות, כמו במקרה הזה.

אליעזר כהן: אני מסכים עם דברי השר וחבר הכנסת בנלולו שאנו כבר דנו בזה.

אליעזר כהן: יש לי רק נקודת הבהרה אחת; אם תבדוק כמה שרי תחבורה היו בשנים האחרונות, שחלק מהם, משרד התחבורה עניין אותם כמו שזה מעניין את הדודה שלי, רק שני השרים האחרונים רציניים ומתעסקים בזה ברצינות.

אליעזר כהן: תפקיד הוועדה זה לעזור להם לפתור את הבעיה ולעשות סדר.

3259: סליחה, גם השר הקודם אפרים סנה טיפל בזה.

3259: מה שאתה אומר זה לא הוגן.

אליעזר כהן: זה לא הוגן למשרד התחבורה, שיהיו שמונה שרים בפחות מעשר שנים.

אליעזר כהן: ממוצע של שר לפחות משנה.

1028: כשאני ביקשתי פה לקבל מאותו עו"ד מיהם 31 התאגידים שהוא מייצג, לפני יומיים קיבלתי אליי הביתה, כפי שאמרתי בתחילת דבריי, שיש פה למעלה מ-70%-80% תאגידים תחת קורת גג אחת, וכשהשר דיבר, ואני מכיר את תורת השר בעל פה, ואני יודע מה הדבר החשוב ביותר שצריך להיות כאן היום מבחינת הרפורמה, אני עברתי על שני המסמכים יש לי פה מסמך שהוחתמו ב-25.1.05 לבין המסמך של 99', ואני רואה שיש פה ניגוד.

1028: יש פה מספר תאגידים שהספקתי לעבור עליהם, עברתי על חמישה ששה כאלה, שנמצאים פה, ולא נמצאים אצלך, אדוני העו"ד.

1028: כשאמרתי בתחילת דבריי שהצלחנו לגבש כמה שיותר תאגידים תחת קורת גג אחת, אני אומר:

1028: פה מדובר כ-80% מהתאגידים נמצאים תחת אותה קורת גג.

אמנון כהן: אדוני השר, אני רוצה לעזור להעביר את זה בהקדם האפשרי, אך הוצפתי בימים אלה במכתבים.

אמנון כהן: אני לא רוצה לעשות משהו ואחר כך לומר: לא חשבנו מספיק.

אמנון כהן: לכן הייתי רוצה התייחסותך.

אמנון כהן: הדברים שהיו בתוכנית בערוץ 2 אינם קלים.

אמנון כהן: אני ראיתי את זה אחר כך.

אמנון כהן: שנית, יש מסמך, ביקורת פנימית שלכם, שגם פה היתה ביקורת קשה על הבכירים במשרד התחבורה.

אמנון כהן: שלישית, הייתי יושב ראש הוועדה לביקורת המדינה.

אמנון כהן: גם מבקר המדינה מתכוון לבדוק את הנושא.

אמנון כהן: אני לא רוצה שמחר מבקר המדינה יבוא אליי, יאמר: אתה רגיש בדברים האלה, לכן אני רוצה לעשות זאת על הצד הטוב ביותר, לטובת עם ישראל, ושלא נעמוד מחר ונאמר: יש פה משהו שלא בדקנו.

מאיר שטרית: אני מציע שכל דבר שאומרים בעיתון או בטלוויזיה, לקחת בעירבון מוגבל.

מאיר שטרית: לפעמים, בעיתון חוץ מהמחיר והתאריך, שום דבר לא נכון.

מאיר שטרית: אנו לא מנהלים את חיינו לפי הטלוויזיה או תוכנית כזו או אחרת.

מאיר שטרית: היא מחפשת לעצמה כותרות ורייטינג, לכן היא מחממת כל דבר כדי שהציבור יסתכל בתוכנית.

מאיר שטרית: זכותם.

מאיר שטרית: הכנסת לא מחוקקת לפי הטלוויזיה.

מאיר שטרית: הצעת החוק היא נכונה שתעשה סדר בענף.

מאיר שטרית: אם הטלוויזיה הראתה אי סדר בענף, זו בדיוק הסיבה שאנו עושים את החוק.

מאיר שטרית: זו התשובה הכי טובה שאפשר לתת לתוכנית כזו או לביקורות השונות שיש על העניין, לסדר את הענף.

מאיר שטרית: אם מישהו עשה משהו לא תקין, שיעמידו אותו לדין.

מאיר שטרית: תפקיד שלטונות החוק והמשטרה, אם למישהו יש טענה, שיגיש תלונה פורמלית במשטרה, היא תיבדק, יש בארץ בתי משפט, יש חוק ויש צדק.

מאיר שטרית: איך אמר בגין – יש שופטים בירושלים.

מאיר שטרית: זה לא שייך לחקיקה.

מאיר שטרית: אני מציע לך לנתק את עצמך מכל הדברים האלה בטלוויזיה.

מאיר שטרית: כל אחד שמגיב בעניין, יש לו אינטרס משלו.

מאיר שטרית: החוק מסדיר את הענף, אין סיבה לאף אחד להיפגע.

מאיר שטרית: מי שיש לו תחנות מוניות כדין, החוק משרת אותו.

מאיר שטרית: אמנם יצטרך לשלם ערבות וכן הלאה, אך זה נותן לו הגנה בפני אחרים שלא יכולים לפגוע בו.

מאיר שטרית: ומי שלא יעמוד בחוק, יוענש.

מאיר שטרית: כשהחוק יסדיר את הענף, לא תהיה שום תוכנית טלוויזיה, ואחרי שהענף יוסדר לא תשמע שיהיה בלגאן כמו שהתרחש, או אם תרצה – מתרחש בימים אלה בענף הזה, לצערי, שהוא ממש לא מוסדר.

מאיר שטרית: אני מקבל תלונות של אזרחים: אני מנהל תחנות מוניות, אלה כן משרתים אותם, אלה לא, לזה יש, לזה אין.

מאיר שטרית: אין סוף לזה.

מאיר שטרית: המטרה של החוק הזה היא לעשות סדר.

מאיר שטרית: הממשלה החליטה על החוק ועל התיקונים.

אמנון כהן: החוק הזה, עכשיו הגעתם ל-2010 עם הארכה ל-2013.

אמנון כהן: מה יקרה ב-2008, 2010?

מאיר שטרית: המטרה הראשונית היתה 2008, זה עוד שלוש שנים, ועוד לא גמרנו את החוק.

מאיר שטרית: אני משלם מאיפה באה הבקשה של ההארכה ל-2013?

מאיר שטרית: מהארגונים של בעלי המוניות, כי אמרו בצדק – כשאני מקים תחנת מוניות ומשלם ערבות מדינה, אגרת ממשלה, אני רוצה להיות בטוח שאני מקבל רשיון לתקופת זמן מספיק ארוכה- -

אמנון כהן: הוא עובד כבר.

מאיר שטרית: מה שהיה מת, עכשיו מחדש.

אמנון כהן: למה לא מספיק שנתיים?

מאיר שטרית: אתה היית מסכים להשקיע בשביל עבודה של שנתיים, שאתה לא יודע מה יהיה מחר?

מאיר שטרית: אני בטוח שלא.

מאיר שטרית: לכן הציעו 2013, אני הסכמתי לפשרה על פי בקשת האוצר להוריד את התאריך ל-2010.

מאיר שטרית: זה עוד חמש שנים, סביר, עם אפשרות להארכה ל-2013, אם נתרשם אז מהמצב.

מאיר שטרית: הרי מה יקרה; אנו יוצאים לדרך.

מאיר שטרית: עוד כמה שנים נוכל לעקוב, ולדעת מה קורה.

מאיר שטרית: נגיד שיסתבר שטעיתי

אמנון כהן: מה יהיה ב-2010?

מאיר שטרית: אתה רוצה מראש לקבל החלטה?

מאיר שטרית: יכול לקרות אחד מהשניים; או נאמר: המצב טוב, נאריך הלאה.

מאיר שטרית: או לחילופין נבוא ב-2013 ונגיד: המצב לא טוב, נלך לאפשרות אחרת.

אמנון כהן: יפתחו את זה מחדש?

מאיר שטרית: לי אין חושן, לדעת מה יקרה ב-2010 או ב-2013.

מאיר שטרית: אנו יכולים לעשות כמיטב יכולתנו כדי לעשות הסדרה של הענף.

מאיר שטרית: הגיעו למסקנה שהצעת החוק הזו זו הדרך הטובה ביותר היום במצב הקיים להסדיר את הענף לתקופה של החמש שנים הקרובות, שהענף יפעל כהלכה.

מאיר שטרית: יכול להיות שזה נהדר, ונמשיך את זה עוד מאה שנה.

מאיר שטרית: כשנגיע למסקנה שזה צריך שינוי, נשנה את החוק.

מאיר שטרית: החיים עושים את שלהם.

מאיר שטרית: החוק הזה חל על ענף המוניות עם אפשרות הארכה ל-2013.

מאיר שטרית: האפשרויות: להאריך את החוק אם הוא יהיה טוב, לשנות את החוק אם נחליט שיש דברים שצריך לתקן או לשנות, כל אופציה פתוחה.

מאיר שטרית: למחוקק ולממשלה יש סמכויות מאוד נרחבות.

מאיר שטרית: אני לא רואה, בניגוד לעמדת חלק מאנשי משרדי, אף פעם חיסול של ענף מוניות השירות.

קריאה: כתוב בחוק.

מאיר שטרית: תמיד יהיה צורך, בעיניי, לתת אלטרנטיבה אחרת גם לתחבורה ציבורית ואוטובוסים.

מאיר שטרית: יש מקומות שלא יהיה כדאי להפעיל שם אוטובוסים ותחבורה ציבורית, הנה עובדה שכשבבאר שבע היתה שביתה של אוטובוסים, נתתי אישור לכל המוניות שם, כדי להקל על אוכלוסייה.

מאיר שטרית: זה כלי שקיים בשטח.

מאיר שטרית: קבענו מחיר גג, אסור לגבות יותר מארבעה שקלים.

מאיר שטרית: לאנשים יש גם ביקורת על המחיר.

מאיר שטרית: אני לא חושב שצריך לוותר על הענף הזה אף פעם.

מאיר שטרית: החיים יגידו את שלהם, ונראה מה יהיה.

אבשלום וילן: אני בהחלט מבין את הצורך ברפורמה וכו', אך הבעיה אינה במישור החוקי.

אבשלום וילן: זה לא בעיה ששרי התחבורה לא היו טובים, במקרה רובם המכריע היו בסדר.

אליעזר כהן: יש שלושה שלא תדע מה נעשה בתקופתם.

אבשלום וילן: זה לא נכון.

אבשלום וילן: כתבת לי פתק, אני לא רוצה להתייחס, זה לא מכובד.

אבשלום וילן: אני חושב שהבעיה המרכזית, מכיוון שיש הרבה מאוד קבוצות וגורמים, ומחלוקות מאוד קשות, וניסו להגיע להבנות ללא הצלחה, הבעיה היא כרגע, ממה שראיתי, לא מה שהשר אמר במישור החוקי.

אבשלום וילן: אתם באיחוד הלאומי אוהבים לומר שהוא בלתי לגיטימי, ולמרות שהוא חוקי, ויש לכם נקודה מהותית.

אבשלום וילן: אתם מעלים את זה בכיוון שפיטרו את השרים כי עמדתם היתה שונה.

אבשלום וילן: אני אתכם לאורך כל הקו בנקודה הזו.

אליעזר כהן: במה זה נוגע לחוק הזה?

אבשלום וילן: ברגע שנקבע פה בדוח של תאריך יעד מסוים, שכמה מאות אנשים פתאום ביקשו רשיון באופן מזורז ומהיר, זה נראה לא סביר, כי אתה חוסם את זה, ואז אתה מגדיל את השוק באופן מלאכותי ואתה עלול לפגוע בפרנסתם של אנשים.

אבשלום וילן: בנוסף, הכוונה היא פה להגדיל תחרות.

אבשלום וילן: אדוני השר, הרושם שקיבלתי משתי הישיבות הקודמות, שבמקום הגדלת התחרות, גם כשנאשר את זה, ואין לי התנגדות שנאשר את זה, אלא אני רוצה לשאול אותך; זה נראה לי שבמקום הגדלת תחרות, נקבל השתלטות בצורה הפוכה.

אבשלום וילן: הבעיה היא לא חוקיות.

אבשלום וילן: אם אותם גורמים שרוכשים כרגע מספרי מוניות ויציפו את השוק ויוציאו מוניות, במסווה של רפורמה אנו עלולים לגרום פה לכשל שוק.

אבשלום וילן: השאלה היא אם הדברים האלה אכן נבדקו.

אבשלום וילן: היתה כתבה, אני לא יודע כמה היא נגעה או לא.

אבשלום וילן: אנו פה בית מחוקקים, לא כתבות.

אבשלום וילן: אדוני השר, הגיעו לידיעתי מכמה מקורות הרבה ידיעות שיש מהלכי השתלטות כרגע של גורמים בעלי כוח- -

מאיר שטרית: מה זה השתלטות?

אבשלום וילן: עו"ד סגל, שהלך ליועץ המשפטי לממשלה, הוא נוקט פה בשמות מפורשים.

מאיר שטרית: שילך למשטרה.

אבשלום וילן: הבעיה היא לא החוקיות.

מאיר שטרית: מי משתלט על מי?

אבשלום וילן: הטענה הנשמעת היא שהקואופרטיבים הגדולים לתחבורה באמצעות מנכ"ל משרד התחבורה לשעבר נחום לנגנטל עם גורמים נוספים רוכשים מאות מספרים חדשים ואחרים, ומהווים כוח נגדי, במקום תחרות ישתלט על קווים שאנו פותחים אותם לתחרות.

מאיר שטרית: בשוק חופשי, לכאורה אין לאף אחד מגבלה לקנות תחנת שירות, אם יהיה מי שימכור לו.

מאיר שטרית: למה בעלי תחנות שירות מוכנים למכור?

קריאה: כי מתחסלים עוד כמה שנים.

מאיר שטרית: אף אחד לא מתחסל.

מאיר שטרית: אבו, זה תיאוריות.

מאיר שטרית: שנית, הסכמתי לקבוע מקסימום שאדם אחד לא יכול להחזיק יותר מ-X מוניות.

מאיר שטרית: תקבעו מקסימום.

גילה גמליאל: קודם כל אני רוצה לומר לכבוד היושב ראש; אני חושבת שמה שנעשה באופן כללי לנהגי המוניות במהלך כל השנים האחרונות שמדברים על לעגן, ושאל כאן מישהו: איפה היו כל שרי התחבורה.

גילה גמליאל: העוול הזה נבע בין היתר, כי לצערנו לא היה ייצוג לנהגי המוניות או מישהו שיוכל גם להבין את עצם הצרכים הבסיסיים של לעגן את הנושא בחקיקה, וזה מה שיצר את הבעיה הקיימת.

גילה גמליאל: כבוד היושב ראש, חשוב לי שתקשיב, כי אנו היינו פה בדיונים הקודמים- -

אמנון כהן: אני גם יודע למה הפסיקו את הדיון השני...

גילה גמליאל: זה היה תירוץ עלוב.

גילה גמליאל: הזכירו את אפרים סנה, אז נזכיר גם את שמחון, גם הוא קידם את הנושא.

גילה גמליאל: אני רוצה לברך את השר על כך – ידוע שהשר מאיר שטרית, כשהוא מגיע לכל תחום, הוא לומד אותו על בוריו, וכשהוא בא לכאן הוא כבר יודע את כל הפרטים עד הפרט האחרון, ולהבין איפה יכולים להיות הכשלים והבעיות.

גילה גמליאל: הניסיון שהיה בישיבה הקודמת למנוע את החקיקה כי לכמה אנשים לא נראה היה השינויים לטובת נהגי המוניות, הגיע לוועדת שרים לחקיקה מחדש, הממשלה אישרה את זה, כך שכל התירוצים שנאמרו לנו בישיבה הקודמת על מדוע לא לאשר את החקיקה, התירוצים הללו לא קיימים כרגע.

גילה גמליאל: הדברים שנאמרו על ידי חבר הכנסת אבו וילן לגבי לנגנטל נאמרו גם בישיבות האחרות.

גילה גמליאל: אין לנו כלים לבדוק את הדברים האלה.

גילה גמליאל: כאן אני חושבת שכדאי שנעבור על הצעת החוק, ובנקודות מסוימות שאין כל כך הסכמה, נדון על הדברים.

אליעזר כהן: אנו מנסים לקדם את הנושא.

אליעזר כהן: בעבר היתה מגבלה של מספר קווי שירות לבעלות והיתה מגבלה של מוניות.

אליעזר כהן: הורדנו, העלינו, הורדנו, העלינו, ועכשיו זה הנושא שעומד על הפתח.

אמנון כהן: יש עוד נושאים.

חיים עטר: נעשה לנו עוול לא יתואר; מאז שישבתם ודנתם על המספר שעולה ל-205, אנשים מבחוץ לגמרי קונים מספרים.

אמנון כהן: מה אתה מציע?

חיים עטר: אם אפשר להפריד את זה לרפורמה, כי מה שקורה – אין קשר בין הרפורמה להעלאת מספר.

מאיר שטרית: אני מציע לא להתרגש.

מאיר שטרית: אנשים קונים בכמויות גדולות מאוד כי יודעים שמספרים יעלו בעתיד.

מאיר שטרית: יש לי הפתעה: אני לא מתחייב לא להוריד את המחיר של המספר מחדש.

מאיר שטרית: אנו נפעל לפי אינטרס המדינה.

מאיר שטרית: לא מעניין אותי מה קנו, מי קנו.

מאיר שטרית: אם אחשוב שיש פה ספקולציה, נהפוך את העסק.

מאיר שטרית: אל תיבהלו.

מאיר שטרית: אני לא אתן לספקולנטים להרוויח על גב הציבור.

חיים עטר: אני מבקש לגמור את זה כמה שיותר מהר.

חיים עטר: זה עושה לנו עוול.

חיים עטר: עורכי דין השתלטו על הוועדות האלה.

חיים עטר: אני לא יודע מאיפה הם באו.

חיים עטר: הם מייצגים כאילו, אנשים אינטרסנטים, לא ראינו אף אחד.

דוד חי אורי: יש חוק יסוד שחוקקה הכנסת על חופש העיסוק.

דוד חי אורי: אנשים פה הולכים לחוקק חוק נגד החוק הזה.

דוד חי אורי: אני יודע שחוק חופש העיסוק, שמותר לכל אדם לעבוד איפה שהוא חפץ.

דוד חי אורי: פה זה ההפך – הם עוצרים את חופש העיסוק בניגוד לחוק.

דוד חי אורי: בנוסף, בקשר למכסות המוניות; אם לי יש 45 רשיונות ואני זקוק ל-80 מוניות, מה אני אעשה?

מאיר שטרית: יהיה קו נוסף שיתחרה בך.

מאיר שטרית: תהיה תחרות, מה קרה?

אמנון כהן: אלכס, אם יש מישהו שמפעיל היום תחנת מוניות, ויש לו נגיד 20 רשיונות, אך יש לו 40 רכבים, מה יהיה היום?

אלכס לנגר: אנו הסברנו שמספר הרשיונות הוא נתון קבוע שלא גדל.

אלכס לנגר: אנו מאפשרים להם במהלך זה לבעלי המונית לבחור באיזה תאגיד הם רוצים להיות על פי מה שהיה בעבר.

אלכס לנגר: לשיטתו של מר חי, אפשר לסגור את התחבורה הציבורית, המדינה תצא מהעסק, כל אחד יסיע לאן, איפה ומתי שהוא רוצה, ואז המערכת שהמדינה היום לקחה על עצמה, שבה היא מסדירה ומתחייבת לתת מחיר סביר לכל אזרח במדינה לא תוכל להתקיים, כי כל אחד יחליט איפה ומה הוא רוצה.

אלכס לנגר: מאחר שהיתה לנו היסטוריה, היינו חייבים להתחשב במה שהיה, לכן אנו כאילו בחוק הזה מסדירים את הפעילויות לאורך השנים במקומות שמוניות שירות פעלו, ואת הפעילות הזאת – נותנים לה רשיון, מסדירים אותה, קובעים לה לוחות זמנים, כללים- -

אמנון כהן: אתם אומרים שבחוק תוך חצי שנה יכולים להגיש בקשות.

אמנון כהן: אם האיש של ירושלים מגיש לך בקשה – לא יכול?

אלכס לנגר: לא, מדובר בפעילות עבר.

אלכס לנגר: כמובן, בעלי מוניות יכולים לבחור אם הוא רוצה להיות בתאגיד כזה או אחר.

דוד טל: אני רוצה להעלות בעיה שעלתה בישיבות הקודמות; על פי דבריו של מר לנגר, אני רוצה לתת דוגמה, את העיר ראשון לציון, בפרובינציה, בשיכון המזרח.

דוד טל: שיכון המזרח התאפיינה בזמנו עם הרבה פרדסים, ולפי מה שקובע כרגע מר לנגר, יהיו מספר קווים קבועים, אבל מה לעשות שהעירייה עוקרת פרדסים לצורך בנייה ובונים שכונות חדשות, ומספר התושבים שם מתרבה – כן ירבו - ומה לעשות שאותו מספר שהיה קודם של הקווים נשאר קבוע, כשהצורך הוא הרבה יותר גדול?

דוד טל: מישהו צריך לתת פתרון לזה, כדי שאפשר יהיה להגדיל את נפח התחבורה הציבורית, במקרה הזה את קווי השירות.

דוד טל: לפי מה שאומר מר לנגר, הדבר הזה יהיה בלתי אפשרי.

דוד טל: אנו נגיע למצבים שהיו בזמנו, שרק אגד היה נחשב נוסע, ולא היו קווי שירות כאלה ואחרים והיתה מצוקה לא נורמלית, ורק כשהיו קווי שירות, נפתח השוק לתחרות.

דוד טל: אני רוצה לקבל פתרון לבעיות מהסוג הזה, שיכול לקרות בכל מקום.

אלכס לנגר: ראשון זו דוגמה שקווי המוניות כן קיבלו תיקונים וכן נכנסו.

אלכס לנגר: לא ניתן קווים חדשים.

אלכס לנגר: אם נסגר או משתנה רחוב, הרי זו מערכת דינמית, סופו של דבר שכן מתקנים את המסלולים.

אלכס לנגר: הציבור צריך לקבל שירות, אך אומר יותר מזה.

דוד טל: ראשון זו דוגמה הכי טובה, אך אתה טועה ומטעה, מפני שאני מדבר אתך על מספר אזרחים שגדל, ואתה מדבר אתי על שינוי קווים כאלה ואחרים.

דוד טל: אני מדבר על מספר רשיונות, קווים, מספר מוניות שייכנסו לשכונה חדשה שלא היתה קיימת.

דוד טל: נוספו שם 10,000 איש.

דוד טל: אתה רוצה עם 15 מוניות, ששירתו 150,000, שישרתו גם 300,000?

אלכס לנגר: אני לא בטוח שהפתרון לכל בעיות התחבורה הציבורית הוא דווקא מוניות שירות.

אלכס לנגר: עדיין מערכת תחבורה ציבורית ואוטובוסים תהיה המערכת המרכזית שתסיע נוסעים- -

דוד טל: אם זו רפורמה, היא צריכה לתת תשובות גם לדברים האלה, אחרת איזו רפורמה זו, חלקית?

אלכס לנגר: כמו שהוסבר פה על ידי השר, כל קו שירות ייסע ברשיון על פי תנאים, נהג המונית לא יוכל לא לבצע את המסלול כולו, צריך לעבור על התחנות שנקבעו לו, צריך לנסוע בתעריף קבוע וידוע.

אלכס לנגר: הוא צריך לעשות זאת בלוחות זמנים, ולא מתי שמתחשק לו.

אלכס לנגר: כל המערכת הזאת, כמו מפעיל תחבורה ציבורית, כמו כל החובות של כל מפעיל, גם אלה שזוכים במכרז, בתחרות, שכל הקווים שלהם צריכים לעמוד- -

דוד טל: שאלתי אותך שאלה, אתה לא משיב לי.

דוד טל: אתה יודע שאני לא אוהב את הסגנון הזה.

דוד טל: אתה לא משיב לי והולך סחור סחור.

דוד טל: אדוני השר, באזור מסוים קבעתם מספר קווי שירות, רשיונות לאזור מסוים.

דוד טל: האזור מ-20,000 תושבים קפץ ל-30,000 תושבים- -

מאיר שטרית: לפי החלטה של ועדת שרים לחקיקה בתיקונים שהגשנו, שר התחבורה מוסמך אם הוא יראה בזה צורך חיוני, לתת רשיונות נוספים.

דוד טל: יופי, זו תשובה.

קריאות: הם לא נותנים.

מאיר שטרית: לא כתוב: השר חייב.

מאיר שטרית: הוא רשאי.

מאיר שטרית: אני קיבלתי את התיקון הזה.

אתי בנדלר: האם זה כולל גם את הסרת המגבלה בקשר למקסימום המוניות?

מאיר שטרית: אני לא מתנגד שתקבעו מגבלה למספר קווי השירות שאדם רשאי להחזיק.

מאיר שטרית: אני גם לא מתנגד שתקבעו מגבלה של מספר המוניות שתאגיד רשאי להחזיק.

אתי בנדלר: נמצא שהמפקח יהיה רשאי לקבוע את המספר המזערי של המוניות שיפעלו, אבל הוא יהיה רשאי לקבוע גם את המספר המרבי של המוניות שם.

אתי בנדלר: השאלה היא למה יש צורך בהגבלת מספר המוניות, אם מתן שירות מיטבי לציבור מחייב- -

מאיר שטרית: כי לפעמים צריך ליצור תחרות.

אתי בנדלר: בקו מסוים.

מאיר שטרית: אני לא רוצה לצמצם את שיקול הדעת של המפקח על התעבורה.

דוד טל: אני כועס כי אדוני הסכים אתי בזמנו.

דוד טל: אתה ידוע כמי שמסתכל על האדם הקטן ואתה רוצה שירווח לו יותר.

דוד טל: מה שאתה אומר לי: לא יפחת מ-15, ולא יותר מ-30.

דוד טל: מה לעשות שיש צורך יותר מ-30, ואתה אומר שזה מקסימום.

דוד טל: אני אומר:

דוד טל: כפי שאתה לא מגביל את אגד, שכשאגד רואה שיש הרבה מאוד אנשים על הקו, הוא מוציא עוד ועוד אוטובוסים, אתה לא צריך להגביל את המוניות.

מאיר שטרית: במקרה שיש צורך במוניות נוספות יש שתי אפשרויות; להכניס אוטובוסים לשם, התושבים עומדים בראש סולם העדיפויות.

מאיר שטרית: נגיד שאני פותח עכשיו תחנה בדימונה, מונית אחת, ואני הבעלים היחידים שיפעילו 1,000 מוניות, כי פתחתי ראשון.

מאיר שטרית: המפקח על התעבורה רשאי, אם הוא חושב שיש צורך במוניות נוספות באותו קו, להפעיל תחנה נוספת על אותו קו.

מאיר שטרית: האזרח יקבל את השירות.

מאיר שטרית: שתהיה תחרות.

אמנון כהן: שאלה אחרונה שלי לשר; הממונה על ההגבלים העסקיים מתנגד לחוק, טוען שיש פגיעה בתחרות.

מאיר שטרית: העניין ירד מהפרק אחרי ועדת שרים לחקיקה, אין לו שום התנגדות.

אמנון כהן: אנו נתחיל את הדיון בהצעת החוק.

שמעון סגל: - -

אמנון כהן: עו"ד סגל, קראתי את כל הפרוטוקולים.

אמנון כהן: אם יש לך תיקון קריטי בהצעת החוק, תגיד.

שמעון סגל: ראשית, אני אזרח פשוט, ויש לי כבוד רב לנבחר ציבור, לשרים בפרט, לחברי כנסת בכלל.

שמעון סגל: אני מאחל המון הצלחה ליושב ראש החדש, שלדעתי, ואני לא אומר את זה כחנופה, התחיל ברגל ימין.

שמעון סגל: בפני הוועדה יש היום הצעת חוק, אך בפנינו אין תיקונים.

שמעון סגל: כשרצו לעשות רפורמה בחינוך, הביאו את ועדת דברת.

שמעון סגל: פה אין שום דבר.

שמעון סגל: כל מה שאמר מר אלכס לנגר, הכל קיים בתקנות.

שמעון סגל: למה מעלים את זה מהתקנות לחוק על מנת לפגוע בחופש העיסוק, כך כתוב פה.

שמעון סגל: במה זה פוגע בחופש העיסוק – היות שהתקנות הן נגד חופש העיסוק- - תסתכלו בבקשה בסעיף 14טו.

שמעון סגל: אומר כבוד השר, ומלה שלו היא בשבילי קודש: האריכו את זה משנתיים לחמש שנים, כלומר אחרי 31.12.2005 מר אלכס לנגר לא יוכל לתת רשיון לאף אחד.

שמעון סגל: אדוני השר, זה חוק שמחסל את הענף שחיות ממנו 9,000 משפחות.

מאיר שטרית: אתה קורא את החוק לפני התיקונים שלו.

אמנון כהן: אנו ניכנס לתוכן, ואם יש לך הצעות בתוכן, נשמע.

שמעון סגל: כל מה שאמר השר לגבי נושא ההקפדה והמגבלות, ואמר המפקח על התעבורה שהם צריכים לפעול – הכל קיים היום בתקנות.

שמעון סגל: למה זה בחוק?

שמעון סגל: כי אומרים שהתקנות הן בניגוד לחופש העיסוק.

אמנון כהן: אנו ניכנס להצעת החוק, ואם הנציגים שיושבים פה רוצים לשנות, בבקשה, נשמע.

אמנון כהן: סעיף 1 אושר, אנו ממשיכים הלאה.

אמנון כהן: סעיף 2 אושר בכפוף לשמיעת נציגי האוצר שהיו ביום עיון.

אמנון כהן: לפני כן גברת חוה ראובני תקרא את הסעיפים.

חוה ראובני: קוראת סעיף 2.

1028: אדוני היושב ראש, כרגע אנו קוראים את החוק כפי שהיה בהתחלה, או את החוק עם התיקונים?

לאה ורון: ועדת השרים לענייני חקיקה עשתה "סדר" במשרדי הממשלה וחייבה את השר להצעות לתיקונים, להביאן לוועדת השרים.

לאה ורון: ועדת השרים לא מצאה לנכון להעביר לוועדת הכלכלה שום נוסח, ואשר על כן לא הופצו לחברי הכנסת נוסחים עם תיקונים.

לאה ורון: אנו עוסקים בהצעת החוק שמליאת הכנסת החליטה לאשר בקריאה הראשונה ולהעבירה לוועדת הכלכלה לשם הכנתה לקריאות השנייה והשלישית.

לאה ורון: אני מניחה שאתם תציעו במהלך הדיון כמו גם נציגי משרדי הממשלה- -

גילה גמליאל: מה שאושר בישיבה הקודמת, אין מקום לחזור עליו.

אמנון כהן: זה אושר בכפוף לנציג האוצר, שיסביר לנו את עמדת האוצר.

אבשלום וילן: ללבת החוק התנגדנו.

דוד טל: אדוני היושב ראש, צריך להיות מונח בפני חברי הכנסת השינויים שהתקבלו בוועדת שרים לחקיקה, שכן אני לא יודע להתייחס להצעת החוק, אם לא מונח לפניי מה הם ביקשו.

דוד טל: יכול מאוד להיות שהם ביקשו דבר אחד, ואני רוצה לעשות איזונים בנקודה אחרת.

דוד טל: אם אני לא רואה את זה, אני לא יודע לעשות את האיזונים הפנימיים.

1028: השר אמר.

1028: השינוי שהשר אמר זה לגבי תאריך הרפורמה, שזה 2010 ולא 2013.

דוד טל: אני רוצה לראות את זה.

גילה גמליאל: אבל השר אמר בצורה מפורשת.

דוד טל: מותר לי לראות?

לאה ורון: האם יש אפשרות להמציא לוועדה את הנוסח של החלטת ועדת השרים?

לאה ורון: בבקשה, תצלמי ותני לנו.

1028: בינתיים כשמכינים את הצילומים, אם אתה יודע על עוד משהו, תגיד לנו.

חוה ראובני: בסעיף 2 אין שינויים.

אבשלום וילן: למען הגילוי הנאות; אני הפלתי את הסעיף המרכזי מתוך מטרה לעצור את הדיון עד שיגיעו הבהרות.

אבשלום וילן: אין לי אינטרס סתם לעצור.

אבשלום וילן: מה שחבר הכנסת דוד טל אמר הוא מאוד הגיוני, לקבל- -

אמנון כהן: תכף תקבל, הלכו לצלם.

שאול מרידור: הסברתי את זה גם בישיבה הקודמת, וחבר הכנסת טל דיבר על זה.

שאול מרידור: החוק הזה מורכב מאיזונים ובלמים.

שאול מרידור: הצעד הזה נועד לגרום לזה ששוק מוניות הספיישל, זה מגבלה של שוק מוניות הספיישל, כי אנו צופים שבעקבות הרפורמה יהיו גם מוניות שירות שעם הזמן יעברו למוניות ספיישל.

שאול מרידור: לכן זה אחד הדברים שדיבר עליו חבר הכנסת טל קודם, כשהעלו את העניין, והוא נועד לעשות את זה.

שאול מרידור: זה מקובל על האוצר, הוא חלק מההצעה המקורית של החוק, אנו תומכים.

אמנון כהן: האם יש הגבלה על מספר רשיונות שהמשרד מתכוון להקצות ב-2005?

אמנון כהן: אין הגבלה.

אמנון כהן: ועוד שאלה; בקשר למספר הירוק, כמה נהגי מוניות בפועל מחזיקים בהם, וכמה אנשים לא קשורים בכלל?

אמנון כהן: יש לכם הפילוח הזה?

אלכס לנגר: אנו מאפשרים לכל בעל רשיון להפעלת מונית מספר ירוק, לעשות בו שימוש כראות עיניו.

אלכס לנגר: זה נכס כלכלי, והוא זכאי להשכיר אותו, הוא זכאי להפעיל אותו בעצמו.

אמנון כהן: אם הוא נהג מונית לשעבר, בסדר.

אמנון כהן: אני שואל אם יש לך פילוח כזה.

אלכס לנגר: יש לנו רק ידיעה מי מקבל מאתנו את הרשיון, אך אנו לא יודעים על דרך הפעלתו, כך שכל בעל רשיון מפעיל אותו כהבנתו, חלקם מפעילים בעצמם.

אלכס לנגר: אין לנו פילוח כזה, אין לנו דרך לאסוף את המידע.

אמנון כהן: בדיון הקודם כמה בקשות הוגשו למשרד בעקבות הידיעה על הרפורמה?

אלכס לנגר: יש לי הנתונים.

אלכס לנגר: בדצמבר הוגשו 279 רשיונות של כלל הציבור, ועוד 101 על פי ותק, עוד לא הוכיחו.

אלכס לנגר: סף הכל: 380 רשיונות.

אלכס לנגר: בינואר הוגשו 389 רשיונות מכלל הציבור ו-112 על פי הוותק.

אלכס לנגר: סך הכל: 590.

אלכס לנגר: 881 ביחד.

אמנון כהן: כל מי שהגיש – הם יזכו בתעריף הקודם.

דוד טל: אדוני היושב ראש, הנושא עלה בדיון הקודם.

דוד טל: הצעתי לתחום את הנושא הזה.

דוד טל: אנו צריכים לקבל החלטה, וכדאי שנקבל החלטה כמה שיותר מהר, כדי שלא ייווצר מצב שאיזה ספסור כאן כתוצאה מהאפשרות של הזמן הזה, עד מתי אפשר להגיש בקשות.

דוד טל: אני מבין שהשר ניסה להפחיד אולי כמה מהאנשים שהגישו בקשות, אך קרוב לוודאי שזה לא יהיה.

דוד טל: יש אולי נהגי מוניות שמרוויחים יפה, אך חלק גדול מנהגי מוניות לא מרוויחים ולא משתכר ולא מתפרנס.

דוד טל: לכן צריך למנוע מהם את המצב, שמספר הרשיונות יגדל בשוק, וכתוצאה מכך העוגה תתחלק בין יותר אנשים, ולכן מספר הנהגים שישתכר, ישתכר הרבה פחות.

דוד טל: אם אנו מאשרים את הסכום הזה, אין לי בעיה לאשר את הסכום הזה.

דוד טל: אך צריך לבדוק ולקבוע עד מתי הסכום הזה נכון.

דוד טל: דיברתי עם היועצת המשפטית לפני כחודש בנושא הזה, והיא העלתה בפניי בעיה.

דוד טל: יש למצוא פתרון כדי שלא ייווצר אי ודאות בענף, וכדי שלא ייווצר מצב שאנשים שיש בכוחם לרכוש יותר מספרים, ירכשו יותר מספרים.

דוד טל: צריך לקבוע מועד יעד שממנו יותר לא מקבלים בקשות.

1028: דיברנו על זה בוועדה הקודמת.

1028: נתנו שהייה, אם איני טועה, תקן אותי, אלכס, של עד שבוע או שבוע וחצי לאחר אישור החוק.

1028: אני צודק?

חוה ראובני: היתה החלטה של הוועדה בישיבה של 5 בינואר על תחילת סעיף 2, שהסכום הגבוה יחול על בקשות שהוגשו החל ב-15.1.2005, ובלבד שהחוק יתקבל בכנסת עד 28.2.05 – זה עוד שבוע.

גילה גמליאל: זה לא בשמים, אפשר להיקרא למאמץ.

1028: אי אפשר לבטל את סעיף 2, כי השר לא מסכים.

1028: דיברתי אתו.

1028: הצעה; כמו שהעלינו את זה בפעם שעברה, חבר הכנסת טל, אני מציע שניתן עד שבועיים לאחר אישור החוק.

1028: האם ההצעה הזו מקובלת עליך?

אלכס לנגר: השאלה היא ממתי חוק תקף.

אמנון כהן: נשים את זה בצד, נדבר על סעיף 2 בסוף.

יהודה בר-אור: אני יו"ר איגוד נהגי המוניות בגוש דן, שמונה למעלה מ-8,500 נהגי מוניות מסודרים באיגוד, זה הגוף הכי גדול.

יהודה בר-אור: אין לנו עניין עם קווי השירות, לא היינו מעורבים ואין לי באיגוד קווי שירות.

יהודה בר-אור: לכן מעל שני הסעיפים הללו שנמצאים בדיון, לנו אין הסתייגויות על שאר הסעיפים.

יהודה בר-אור: אך לגבי הנושא של סעיף 2, הנושא של להשאיר פתוח, זה אסון הכי גדול של ענף המוניות.

יהודה בר-אור: על פי דוח של כלכלן שבדק את מצב המשבר בענף המוניות, נהג המונית נכון להיות בספיישל בלבד – אני לא מדבר על שירות - לא מגיע לשכר מינימום.

יהודה בר-אור: אם אנו לא מגיעים לשכר מינימום ומציפים לנו את השוק בעוד מאות אלפי מוניות, אנו נישאר בלי פרנסה בכלל, ונגמר לנו האוויר לסבול את זה.

יהודה בר-אור: היתה החלטה חד משמעית- -

אתי בנדלר: אני רוצה להבין את הטענה שלך.

אתי בנדלר: אם אני נהגת מונית ואין לי מספר ירוק, אני צריכה לשכור?

יהודה בר-אור: את שוכרת, אך כל חמש שנים את מקבלת בהרבה פחות מהמחיר הקיים, יש ותק, את מקבלת.

יהודה בר-אור: על פי דוח- -

אתי בנדלר: האם ככל שאתה לא מעלה את המספר הירוק, מחיר השכירות לנהג הבודד גבוה יותר?

יהודה בר-אור: לא, הוא נהיה נמוך יותר, משום שזה עניין של ביקוש.

יהודה בר-אור: באלף שקלים את לא יכולה לתת לאנשים שגמרו את גיל הפנסיה לחיות מזה ולאלמנות וליתומים.

יהודה בר-אור: מה אומר פה הדבר שאתם לא מבינים ואתם מדברים פה כידענים גדולים, אתם הורסים ענף שלם.

אמנון כהן: אל תפגע באנשים, דבר לעניין.

יהודה בר-אור: בכל העולם על כל אלף משתמשים יש מונית אחת, ורק בישראל שאין מצב ביטחוני, שאין תיירות, יש 350.

יהודה בר-אור: אני מציע ש-15 בחודש בינואר 2005, זה יהיה המועד האחרון להגשת בקשות.

יהודה בר-אור: כך נכנסו עד ינואר 880 נהגי מוניות חדשים.

יהודה בר-אור: תאר לך שנחכה עכשיו עד שהחוק הזה יעבור, אנו נגיע ל-8,000 ולנהגים שלי לא יהיה מה לאכול, ולזה אני לא מסכים.

אמנון כהן: יש הגיון בדברים שנאמרו כאן, יש יותר מדי בקשות שמוגשות למשרד התחבורה בעקבות הרפורמה שצריכה לעבור.

אמנון כהן: לא משנה אם יעבור החוק עוד שבוע או שבועיים, אבל כל מי שהגיש מעבר ל-15 בחודש על פי קביעת ועדת הכלכלה בדיון הקודם, יישאר התאריך הקובע, כלומר מי שהגיש עד 15.1 הוא יקבל במחיר ההוא.

אמנון כהן: מי שאחרי, במחיר האחר.

אתי בנדלר: לי לא נראה שיש עם זה בעיה, שתחילתו של סעיף 2 אם יאושר יהיה ב-15.1.2005.

אתי בנדלר: זה מה שמוצע פה.

אמנון כהן: משרד התחבורה, זה בסדר?

אלכס לנגר: לנו אין עמדה כזו או אחרת לגבי המועד.

אלכס לנגר: צריך לקבוע תאריך שמסיים את העניין.

אלכס לנגר: נראה לי קצת בעייתי בהיבט האישי שלי לשים תאריך רטרואקטיבי לגבי אנשים שכבר חודש הגישו בקשות תחת מצג מסוים.

אלכס לנגר: נראה לי שזה יתעכב וחבל.

אלכס לנגר: צריך לשים תאריך קדימה, לדעתי, לסיים את העניין בכבוד.

אמנון כהן: אני חייב לגמור את הנושא הזה.

אמנון כהן: נציג משרד האוצר, אם ייקבע תאריך 15 בחודש, תוכל להגן על זה, אם יהיו תביעות?

שאול מרידור: זה נראה לא סביר, שאנשים הגישו אתמול בקשות, וזה התעכב כי הם ידעו- -

אמנון כהן: משרד המשפטים, יש פה טענות קשות מצד נהגי המוניות לגבי הפגיעה בפרנסה.

אמנון כהן: בגלל שיודעים שיש רפורמה, אנשים רוכשים מספרים.

אמנון כהן: בעלי ההון אומרים: נתעשר, נקנה כרגע את המספר, ואז נמכור את זה.

אמנון כהן: לכן כדי למנוע את זה ולא לפגוע בפרנסתם של הנהגים שעובדים, ועדת הכלכלה שקלה תאריך – 15 בינואר, ואמרה: מעבר לזה יהיה מחיר חדש.

אמנון כהן: כל מי שהגיש עד 15.1 יזכה במחיר הישן.

אמנון כהן: האם אני יכול היום לאשר את זה ולהמשיך הלאה – לא לחכות לחוק?

נגה רובינשטיין: אני רואה בזה קושי.

נגה רובינשטיין: אני מבינה את הקושי שהוצג כאן על ידי נהגי המוניות, אבל אני חושבת שיש קושי בכך שאדם הגיש בקשה, ולא משנה איזה אדם ומאיפה הוא בא, הגיש בקשה על סמך מצג מסוים, על סמך תנאים מסוימים, עשה את החישובים הכלכליים שלו.

נגה רובינשטיין: אני הייתי שמחה לשמוע את עמדת היועצת המשפטית של ועדת הכלכלה, אבל אני לא חושבת שלוועדת הכלכלה יש סמכות לקבוע משהו שחשבנו שצריך לקבוע בחוק.

נגה רובינשטיין: ההחלטה שלכם היא לא חוק לעניין הזה.

אתי בנדלר: אבהיר את ההצעה; הוועדה מציעה שהוראות סעיף 2 אם הוא יאושר יחולו על בקשות שהוגשו החל ב-15 בינואר, ולקבוע את זה בחוק.

נגה רובינשטיין: אבל הבקשות כבר הוגשו.

אתי בנדלר: ככל הנראה רוב הבקשות שהוגשו הוגשו על ידי מקורבים שידעו על הכוונה להעלות את המחיר, לכן הם הזדרזו והגישו בקשות, זה נעשה מתוך כוונה לגרוף רווחים.

נגה רובינשטיין: אם זה מצב הדברים, והעמדה המקצועית של משרד התחבורה שהדבר לא בהכרח כך- -

אתי בנדלר: לא ניתנה תשובה לעניין הזה.

נגה רובינשטיין: אני לא מכירה את המצב העובדתי, אלא את המצב המשפטי.

נגה רובינשטיין: אולי זה אכן מצב הדברים.

נגה רובינשטיין: אתם עומדים לקבל כאן החלטה, אתם אומרים: נפל פגם בתהליך הזה, משרד התחבורה לא יכול לאשר, אני מוצאת בזה קושי.

גילה גמליאל: למה לא הערת את זה בישיבה הקודמת?

אתי בנדלר: ראוי להזכיר שבהתאם להצעת חבר הכנסת בנלולו בישיבה שהיתה, דובר שהתחילה של סעיף 2 תהיה לגבי בקשות שהוגשו ב-15 בינואר.

נגה רובינשטיין: ישיבת הוועדה היתה לפני התאריך שנקבע.

אתי בנדלר: למרות שבאותו מועד היה ברור שהחוק לא יתקבל עד אותו תאריך.

נגה רובינשטיין: אתם מדברים פה על תחולה רטרואקטיבית, כלומר על אנשים שכבר הגישו.

נגה רובינשטיין: במועד ההוא דובר על תאריך שעומד לבוא, לא על תאריך שכבר היה.

אתי בנדלר: באותו מועד דובר על כך שסעיף זה יחול על בקשות שהוגשו לפני תחילת החוק.

אתי בנדלר: הקשיים ברורים לי.

אתי בנדלר: אני מבקשת עמדה, אחרי שתבדקו את הבקשות לגופן, לקראת הישיבה הבאה, אני מבקשת עמדה מגובשת בעניין הזה.

נגה רובינשטיין: מה עמדתך?

אתי בנדלר: אחרי שאשמע את הנתונים אוכל לומר.

אלכס לנגר: מדברים על יותר מחודש מהתאריך שאת מציעה, אני מניח שהבקשות גם הוגשו וגם אושרו, וגם האגרה שולמה בגינן.

אלכס לנגר: אני חושב שזה מאוד בעייתי.

אלכס לנגר: אני חושב שהדרך הנכונה היא לאשר את החוק במהירות, זו היתה כוונת הדברים גם בעת שוועדת הכלכלה פרסמה הודעה על מה שאושר, הרציונל היה: קוטעים את התאריך מה יותר מהר, אך זה תמיד קדימה, ואנו הולכים לאשר את החוק.

אלכס לנגר: לכן אני מציע שבמועד קבלת החוק התאריך – זה הכי נקי ונכון, צריך לאשר אותו מהר.

אתי בנדלר: אנא תמציא לוועדה, כמה מהבקשות מתוך קרוב ל-1,000 בקשות שהוגשו בתקופה זו, הוגשו על ידי כמה אנשים או תאגידים.

גילה גמליאל: מה שקורה כאן כל פעם מחדש מדהים אותי.

גילה גמליאל: יש כאן פקידי ממשלה שמגיעים לישיבות לא מוכנים, זה בלתי נסבל.

גילה גמליאל: עולה הצעת חוק ממשלתית, יש כאן הסתייגויות מבחינת הממשלה, נציגי הממשלה באים לחוצים, אני מדברת דווקא על משרד המשפטים במקרה דנן.

גילה גמליאל: הממשלה מגיעה עם הרצון להריץ את החוק, אנו מגיעים כאן לישיבה, ומה הרציונליות – לדחות את זה לישיבה הבאה.

גילה גמליאל: בישיבה הבאה התאריך שנקבע עכשיו גם לא יהיה רלוונטי.

גילה גמליאל: צריך לעשות פה סדר.

גילה גמליאל: כל ההערות שהיו לך, אם היו לך, היית צריכה לומר אותן בישיבה הקודמת.

אמנון כהן: כאן צצים דברים דינמיים.

אמנון כהן: היא לא יכולה לבוא מוכנה מראש.

גילה גמליאל: אתה טועה, ההצעה הזו כבר עלתה בישיבה הקודמת, הסעיף הזה היה לעיני כולם בישיבה הקודמת.

נגה רובינשטיין: הדיון היה ב-2 בינואר- -

גילה גמליאל: אז היית צריכה לומר זאת אז.

גילה גמליאל: יש לנו ישיבות מקבילות שבגין זה שאני פה היום, אני מפסידה ישיבות אחרות.

גילה גמליאל: זה קורה כל פעם מחדש, לבוא לכאן, לשמוע אותם דברים, לחזור, שוב הערה שולית ושוב הערה טכנית, ושוב נחזור לזה בישיבה הבאה.

אמנון כהן: צריך להתבטא יותר בעדינות לאנשי מקצוע שעושים עבודתם נאמנה.

גילה גמליאל: אבל שהדברים ייעשו בצורה מקצועית ושלא יבזבזו את זמננו היקר.

נגה רובינשטיין: המצב כאן שונה.

נגה רובינשטיין: צריך להתבסס על המצב העובדתי כפי שהציג משרד התחבורה, וזה לא שאלה משפטית.

נגה רובינשטיין: החלק המשפטי הוא ממצה מבחינתי.

נגה רובינשטיין: החלק העובדתי הוא זה שצריך להיות מוסבר ומובא באמצעות הנתונים על ידי משרד התחבורה.

אתי בנדלר: נקבל את הנתונים, ולקראת הישיבה הבאה נגבש עמדה בנושא.

קריאה: תהרסו את הענף וגמרנו.

לאה ורון: אפשר לאשר את כל החוק למעט סעיף 2, עליו תקיימו התייעצות, ואז יקיימו ישיבה קצרה ויחליטו מה עושים לגבי סעיף 2.

אלכס לנגר: אני רוצה להציע משהו; השר דיבר על כמה עינוי עוברת הצעת החוק הזו, וכדאי לסיים אותה.

אלכס לנגר: אני גם כופר במה שאמרה היועצת המשפטית לגבי הנתונים.

אלכס לנגר: נניח שיסתבר שעשרה איש הגישו יותר מבקשה, אחד הגיש עשר בקשות ואחד הגיש חמש.

אלכס לנגר: אני לא חושב שמישהו כזה עשה משהו לא חוקי.

אלכס לנגר: אני לא חושב שהשקעה בענף כלשהו היא לא חוקית או לא מוסרית, או עולה ברוח הנושא של כלכלה חופשית שמונהגת בענף המוניות, והסברנו שחלק מזה שבכלל אין נתונים זה שהממשלה משתדלת לא להתערב איפה שהיא חושבת שלא נחוץ להתערב.

אלכס לנגר: לכן אני מציע דווקא באינטרס של בעלי המוניות לסיים את הדבר הזה.

אלכס לנגר: הכי נכון לסיים היום את הדיון, לא לחכות לשום נתון שגם לא יהיה בסיס לשום החלטה.

אלכס לנגר: הדבר הנכון – לשים את זה במועד סיום החוק ולהעביר אותו.

אלכס לנגר: אחרת, מניסיון העבר בוועדה, שוב נידרדר ללוחות זמנים שלא בשליטתנו.

אלכס לנגר: לוחות הזמנים של הדיונים הבאים אינם בשליטתנו, למרות שאני יודע שהיושב ראש יתגייס לעשות דיון כמה שיותר מהר, ועדיין זה לא בשליטת כולנו.

אלכס לנגר: אני מציע לקבוע את מועד סיום החוק, זה יהיה הכי מהר, זה גם יעמוד הכי חזק.

אלכס לנגר: זה יהיה הכי נכון לעשות את זה, ציבורית.

שלמה בורה: אנו תחנה לא מאושרת, ויש כמונו 44 תחנות.

שלמה בורה: כל פעם שהוועדה נדחית, למחרת עוד 20,000-30,000 ש"ח דוחות בחודש אנו מקבלים.

שלמה בורה: אנו כבר ב-250,000 ש"ח דוחות.

שלמה בורה: אי אפשר להגיע לשום הסדר, כל השופטים נותנים לנו 10,000-15,000 דוחות בחודש לשלם, חוץ מה-30,000 שאנו כבר מקבלים.

אמנון כהן: זה תבוא בטענות למשרד התחבורה ולשר.

שלמה בורה: זה בגלל הוועדה.

אמנון כהן: טוב שיש ועדה.

1028: אני חייב לתת הקדמה; אם גם הטרחה כלפי חברי הכנסת ולא רק כלפי אותם התושבים, אותם הנהגים, אותם הדוחות שמזכיר פה חברי, אני לא יודע מי הולך לקבל רשיונות ומי לא, אני רוצה לשאול, אדוני היושב ראש – האם בכוונתך לסיים את החוק היום או לא.

1028: שנית, כבר אישרנו למעלה מ-80% מהחוק, נותרו שני סעיפים שעליהם יהיו שינויים על פי ועדת השרים לחקיקה.

1028: הדבר השלישי הוא הדבר הראשון לגבי סעיף 2.

1028: ההחלטה שהתקבלה בפעם הקודמת, אנו יכולים ליישם אותה, ואומר לך מדוע; אם אנו היום מאשרים את החוק, והיועצת המשפטית תתקן אותי, תוך 48 שעות זה עולה ביום רביעי, פלוס מינוס, לקריאה שנייה ושלישית, ואז יאושר, החוק יאושר ויוצאים לדרך כפי שהיה בפעם שעברה.

1028: כתבו הודעה בעיתונות, שסעיף 2 הוא במחיר כזה ואחר, ואז רצו וקנו, מייד נודיע היום שהחוק אושר והתאריך נשאר, ונרוץ קדימה.

1028: אך אני מבקש לענות לשאלתי הראשונה.

1028: אני מבקש בשם החברים שנמצאים פה, כולל המתנגדים והתומכים, בוא נפסיק להביא אותם לכאן, בואו נשב היום עד שעת המליאה, נקבל את כל התשובות, נביא את כל השאלות, אבל בואו היום נאשר או לא נאשר, אבל בואו נקבל החלטה.

אמנון כהן: בכוונתי לסיים את החוק, אך אני צריך לסיים את הדיון ב-11:45 כדי לפנות את החדר.

1028: אני רוצה לבקש מכם, כולל ידידי עו"ד סגל, עם כל התלונות שיש לך נגדי – אני חייב להצהיר לפרוטוקול: אין לי מונית, לא לאחי, לא למשפחתי, לא לחבר, לא מניה ולא כלום.

1028: אני רוצה לעזור לכל החברים פה.

1028: אתם יכולים להישאר פה ולהקשיב, כבר דשנו את הנושא.

1028: שהיועצת המשפטית תקרא את החוק, נתקן את מה שצריך ונסיים את הסיפור.

אמנון כהן: אם אנו מתקדמים בחקיקה, חשוב לי שהערותיכם ייאמרו.

אמנון כהן: אם לא תפריעו, נעבוד.

אמנון כהן: אם יש לכם הערות לסעיפים, תאמרו, אם לא, אנו ממשיכים הלאה.

אמנון כהן: חבר הכנסת טל, מה אתה מציע לגבי סעיף 2?

דוד טל: מבחינתי, אם זה עומד במבחן המשפטי, אני חושב שהתאריך שנקבע אז יהיה התאריך הקובע לגבי זה.

דוד טל: אם זה לא עומד במבחן המשפטי, צריך לראות את התאריך האחרון שיכול לעמוד במבחן המשפטי, קרי יכול מאוד להיות שהיום זה התאריך האחרון.

דוד טל: נניח שאומרים: מהיום ותו לא, אם זה תופס, יכול להיות שצריך לקבוע את התאריך הזה.

דוד טל: אם לא, הקודם הוא הטוב ביותר מבחינתי.

אמנון כהן: לפי הצעתו של חבר הכנסת בנלולו, אם אנו גומרים את החוק, אין בעיה.

1028: אדוני היושב ראש, אני חוזר; כבר דנו בסעיפים, תיקנו אותם, קיבלנו את הערות משרדי המשפטים והאוצר.

אמנון כהן: נמשיך.

אמנון כהן: סעיף 2.

אתי בנדלר: נדמה לי שהסעיף הבא זה סעיף 14יא.

אתי בנדלר: סעיף 3 – בו אושרו סעיפים 14ז, 14ח, 14ט, 14י, ובסעיף 14יא, הסעיף לא התקבל, אך היתה המולה מאוד גדולה.

נגה רובינשטיין: לגבי 14י; ועדת השרים לענייני חקיקה החליטה על תיקון שיציג משרד התחבורה.

חוה ראובני: אנו מבקשים תוספת קטנה ל-14י.

חוה ראובני: קוראת את הסעיף.

חוה ראובני: אנו מבקשים להוסיף כאן, על פי החלטת ועדת שרים לחקיקה, אחרי: "של קו השירות למוניות שלגביו ניתן הרשיון", להוסיף: "ולרבות סימני היכר למונית כפי שיפורטו בתנאי הרשיון ובמפרט הטכני המופקד במשרדי המפקח על התעבורה".

אתי בנדלר: כדי לשנות את הסעיף הזה צריך לקיים דיון חדש.

אתי בנדלר: צריכה קודם כל להיות הצבעה על בקשה לדיון מחדש בסעיף 14י (ב).

לאה ורון: איזה סעיף זה בהחלטת הממשלה?

חוה ראובני: סעיף ו.

אמנון כהן: מי בעד בקשה לדיון מחדש בסעיף 14י (ב)? מי נגד?

אמנון כהן: אין.

לאה ורון: אין נגד, הוועדה מחליטה לפתוח את הסעיף לדיון מחדש.

חוה ראובני: הנוסח המלא הוא: המפקח על התעבורה רשאי לקבוע תנאים נוספים ברשיון קו שירות לרבות תנאים הדרושים לדעתו לשם הפעלה יעילה ומקצועית של קו השירות למוניות שלגביו ניתן הרשיון, ולרבות סימני היכר למונית כפי שיפורטו בתנאי הרשיון ובמפרט הטכני המופקד במשרדי המפקח על התעבורה, ורשאי הוא להוסיף תנאים ברשיון קו השירות, לגרוע מהם או לשנותם אם נוכח כי הדבר דרוש לשם הפעלה יעילה ומקצועית כאמור.

אתי בנדלר: האם משמעות הסעיף הקטן הזה כפי שקראת עכשיו, עם או בלי התוספת, זה לא משנה לעניין, האם ברור שהמפקח על התעבורה לא יוכל לשנות מהתנאים שנקבעו בחוק?

חוה ראובני: אני חושבת שזה לא צריך להיאמר, זה מובן מאליו.

אתי בנדלר: לעתים גם הדברים הברורים אליהם – ראוי שייאמרו.

חוה ראובני: הכל בכפוף להוראות החוק לשם הפעלה יעילה ומקצועית.

אתי בנדלר: יש כאן הסמכה גורפת למפקח על התעבורה לשנות את כל התנאים, לכן ראוי וייתכן שיהיה מקום שאבהיר את זה.

עזרא שרעבני: הסימון הזה הוא יותר מדי מסובך.

עזרא שרעבני: זה עולה לנו עד 4,000 ש"ח בשנה לכל אוטו.

עזרא שרעבני: אתה צריך להחליף פעמיים את הסימון כי הוא מתקלף, מתכלה וצריך לחדש אותו.

אמנון כהן: עדיף לך שבקו שלך לא יעבוד מישהו שאתה לא מכיר.

אמנון כהן: אנו מצביעים על סעיף 14י (ב) עם התיקונים שנקראו על ידי היועצת המשפטית, מי בעד?

אמנון כהן: מי נגד?

אמנון כהן: חבר הכנסת דוד טל.

דוד טל: אני מבקש הסתייגות, למחוק את הסעיף הקטן (ב).

אבשלום וילן: אני מצטרף להסתייגותו.

אמנון כהן: בסדר.

אמנון כהן: אנו דנים בסעיף 14יא.

אמנון כהן: פנה חבר הכנסת גלעד ארדן ליושב ראש הוועדה דאז שלום שמחון וביקש לקיים הצבעה חוזרת בסעיף 14יא.

אמנון כהן: לטענתו, עקב הרעש הרב ששרר בחדר והצעקות בין הנוכחים בחדר – עכשיו רגוע הכל, ברוך השם – לא הבינו חלק מחברי הכנסת שעומדת להתקיים הצבעה נוספת והם לא השתתפו בה, וכן כי חברי כנסת נוספים ששהו מחוץ לחדר הוועדה לא הבינו שעליהם לחזור להשתתף בהצבעה עקב המהומה הרבה ששררה בחדר.

אמנון כהן: חבר הכנסת שמחון הודיע כי הוא נענה לבקשת חבר הכנסת גלעד ארדן ולבקשת יושב ראש הקואליציה חבר הכנסת גדעון סער, קיבל את הטענה לגבי חוסר הבהירות שנבעה מההמולה שהיתה בוועדה, והורה לקיים הצבעה חוזרת בסעיף 14יא.

אמנון כהן: הסעיף ברור לכולם?

דוד טל: אני רוצה לוודא שההסתייגות שלי מהדיון הקודם תירשם, שהמפקח על התעבורה לא יוכל להגביל את מספר המוניות בקו מסוים, את המינימום הוא יוכל לקבוע.

דוד טל: אני סבור שלקבוע את המקסימום זה לא יהיה נכון.

דוד טל: לכן הגשתי אז הסתייגות, ואני מבקש שהיא תירשם, ואותו כנ"ל לגבי סעיף 14יא(ג), למחוק את המלים: או במספר הגבוה מהמספר המרבי שקבע.

לאה ורון: לאותה הסתייגות הצטרף במהלך הישיבה גם חבר הכנסת וילן, אני מניחה שאתה חוזר על הבקשה להצטרף להסתייגות.

אתי בנדלר: אדוני השר, האם אתה עומד על זה שייקבע ברשיון המספר המרבי של מוניות בכל קו?

מאיר שטרית: כמו שכתוב בחוק.

דוד טל: נצביע, מי בעד כפי שבהצעת הממשלה ירים את ידו?

דוד טל: מי נגד?

דוד טל: רגע, אם דנו בנושא הזה, צריך להצביע קודם כל על דיון מחדש.

דוד טל: דנו בנושא הזה קודם?

אתי בנדלר: למעשה זו הצבעה חוזרת.

אתי בנדלר: היה כבר דיון מחדש, אך בגלל המהומה שהיתה, חברי הכנסת לא הבינו שמצביעים.

דוד טל: מי בעד לקיים דיון מחדש?

דוד טל: שלושה.

דוד טל: מי נגד?

דוד טל: אנו פותחים את הדיון מחדש.

דוד טל: אני מעלה את זה להצבעה.

דוד טל: מי בעד הסעיף כהצעת הממשלה ירים את ידו?

דוד טל: שלושה.

דוד טל: מי נגד?

דוד טל: אחד.

דוד טל: מי נמנע?

דוד טל: אחד נמנע.

דוד טל: אשר על כן התקבלה הצעת הממשלה.

דוד טל: ההצעה שלי תוגש כהסתייגות גם בסעיף הקטן הזה.

דוד טל: אנו עוברים לסעיף 14יב.

חוה ראובני: קוראת 14יב.

חוה ראובני: זה נועד למנוע עקיפת התנאים בחוק על ידי סחר ברשיונות האלה והעברתם למי שלא זכאי להם על פי תנאי החוק.

אתי בנדלר: גברת ראובני, רשומה כאן הערה שאיני יודעת אם היא היתה הצעה של אחד מחברי הכנסת כשדנו ברמה הכללית בהערות כלליות לחוק, הוצע כאן שההיטל יינתן לפי אמות מידה שייקבעו באישור הוועדה.

אתי בנדלר: היתה לכם עמדה בקשר להצעה זו?

אתי בנדלר: אינני זוכרת של מי היתה ההצעה.

חוה ראובני: אנו לא מכירים.

גילה גמליאל: אם היה כל כך חשוב לאותו חבר כנסת להיות פה, הוא היה נוכח.

חוה ראובני: אם לאדם יש רשיון נסיעת שירות והוא רוצה למכור את זה לאדם אחר, שעומד בכל התנאים לקבל רשיון נסיעת שירות, אין מניעה.

מאיר שטרית: מה זה העניין הזה?

אמנון כהן: אנו דנים פה בסעיפים חדשים, דברים שחברי כנסת רוצים להעלות.

אמנון כהן: אין פה חותמת גומי.

מאיר שטרית: אף חבר כנסת לא העלה כלום.

מאיר שטרית: מי שהעלה, היה צריך להיות פה.

אמנון כהן: הוא פה.

דוד טל: אני חושב שהסעיף הזה מאוד גורף, אנו מעניקים סמכות גדולה מאוד למפקח על התעבורה.

דוד טל: המפקח הזה הוא מפקח מצוין, אך אני לא יודע מי יהיה המפקח הבא.

דוד טל: אי אפשר לאפשר רק לאדם אחד, אלא באישור ועדת הכלכלה.

אמנון כהן: אפשר באישור ועדת הכלכלה?

מאיר שטרית: ממתי ועדת הכלכלה מתעסקת בעניינים מקצועיים?

מאיר שטרית: היא מתעסקת רק בחקיקה.

מאיר שטרית: עם כל הכבוד, זה לא לעניין.

אבשלום וילן: יש בעיה קשה מאוד של סחר עתידי ברשיונות.

אבשלום וילן: אני מציע שעו"ד סגל יציג את זה.

שמעון סגל: רשיון קו שירות ניתן רק לתאגיד.

שמעון סגל: כתוב שהוא אינו ניתן להעברה, לשיעבוד או לעיקול.

שמעון סגל: כלומר בא משה מלמד וקיבל רשיון לקו שירות, חברת מוניות אשקלון בע"מ.

שמעון סגל: בא בנק ואומר: אני צריך לתת 150,000.

שמעון סגל: אומרים לו: תשעבד.

שמעון סגל: הוא אומר: אני צריך ללכת למפקח, לבקש רשיון.

שמעון סגל: למה?

שמעון סגל: מתעוררת השאלה, מה זה נקרא להעברה?

שמעון סגל: האם מכירת מנייה למישהו?

שמעון סגל: הסעיף הזה הוא מאוד בעייתי מבחינה משפטית.

שמעון סגל: אני מדבר בנושא הזה בדברים שכבר התקיימו, האם מותר למכור מניות.

שמעון סגל: מישהו אומר: אני רוצה לקנות את מוניות אשקלון.

שמעון סגל: אני צריך לבקש ממנו אישור?

3259: הסעיף הזה הוא הגיוני ומתבקש, אחרת הרפורמה הזאת תגרום נזק.

3259: המפקח על התעבורה הוא זה שמנהל את התעבורה.

3259: תראו מה כתוב: ובהתאם לתנאיו, יש תנאים.

3259: ברור שהסעיף הזה הוא בסדר, ראוי ותקין, צריך לאשר אותו.

קרני צדקיהו: אנו טוחנים מים.

אמנון כהן: מי טוחן מים?

קרני צדקיהו: משרד התחבורה, אלכס לנגר, כולם עשו עבודה יפה.

קרני צדקיהו: כל הסעיפים שהוא מדבר זה בסדר, מה אתה רוצה מהסעיף הזה?

צ'רלי ביטון: מה לגבי תאגידים שאין להם מספיק רשיונות, או שאין להם בכלל.

צ'רלי ביטון: היום יש תאגידים שבכלל לא עובדים.

צ'רלי ביטון: הוא אומר: לך תקנה ממנו.

צ'רלי ביטון: מה אקנה ממנו?

צ'רלי ביטון: תן לי פתרון.

צ'רלי ביטון: יש קו משדרות לציר עזה.

צ'רלי ביטון: מישהו נסע בקו הזה פעם?

אמנון כהן: אנו מצביעים על סעיף 14יב.

אבשלום וילן: יש פה מניפולציות – מי יכול לקנות, מי יכול למכור.

אבשלום וילן: אני רוצה לשמוע מנציגת משרד המשפטים- -

מאיר שטרית: איזה מניפולציה?

מאיר שטרית: הממשלה עושה מניפולציות?

מאיר שטרית: החוק בא למנוע מניפולציה.

מאיר שטרית: החוק אומר: אדם לא יוכל על פי סעיף זה, לשעבד או להעביר את הרשיון שלו, אלא באישור המפקח על התעבורה.

מאיר שטרית: אדם לא יכול לומר: אני חייב לך כסף, לכן אעביר לך את הרשיון, אלא באישור מפקח, כדי לוודא שלא עושים מניפולציות.

מאיר שטרית: זה תפקיד הממשלה ולא הפוך.

מאיר שטרית: אני רוצה לגמור את החוק הזה.

אמנון כהן: הצבעה על סעיף 14יב כהצעת הממשלה.

אמנון כהן: מי בעד?

אמנון כהן: מי נגד?

אמנון כהן: דוד טל, תכניס את זה כהסתייגות.

אתי בנדלר: ההסתייגות תאמר שהכל לפי אמות מידה שייקבעו באישור ועדת הכלכלה?

דוד טל: אכן.

אמנון כהן: מי נמנע?

אמנון כהן: אבו וילן.

אמנון כהן: 14יג, בבקשה.

חוה ראובני: קוראת סעיף 14יג.

אתי בנדלר: שתי שאלות-הערות, שתיהן לסעיף 14יג (א) המוצע; אחד בעניין פסקה (3), למיטב הבנתי יש לתקן את זה כך שייאמר: תנאי מהותי, ולא על כל תנאי קל, כמקובל בחקיקה.

אתי בנדלר: המשרד מקבל?

אמנון כהן: כן.

אתי בנדלר: שנית, לגבי פסקה (4), שבה מסמיכים את המפקח לשלול רשיון למי שמוביל דואר בניגוד להוראות חוק רשות הדואר.

אתי בנדלר: שאלתי – מדוע ניתנה סמכות דווקא לגבי הובלת דואר, ולא לגבי מי שמוביל סמים או נשק או כל דבר אסור אחר?

אתי בנדלר: למה הכבוד הגדול דווקא להפרת חוק רשות הדואר?

אתי בנדלר: אני לא מבינה את זה.

מאיר שטרית: אפשר להוריד את זה.

אמנון כהן: מורידים את פסקה (4).

אמנון כהן: סעיף 14יג עם תיקון של פסקה (3), המלה "מהותי", והורדת סעיף (4) כנוסח החלטת הממשלה, מי בעד?

אמנון כהן: מי נגד?

אמנון כהן: מי נמנע?

אמנון כהן: אבו וילן.

אמנון כהן: אנו עוברים לסעיף 14יד.

חוה ראובני: קוראת סעיף 14יד.

אבשלום וילן: אם המדד יורד, הסכום יורד?

חוה ראובני: כן.

חוה ראובני: נאמר פה "יעודכנו", לא "יועלו".

אמנון כהן: מי בעד 14יד?

אמנון כהן: מי נגד?

אמנון כהן: מי נמנע?

אמנון כהן: סעיף 14טו.

חוה ראובני: כאן יש שינוי לפי החלטת ועדת השרים.

חוה ראובני: קודם אקרא בלי השינוי, אחרי זה עם השינוי.

חוה ראובני: קוראת סעיף 14טו (א).

חוה ראובני: החלטת הממשלה – אני מפנה לסעיף ח.

חוה ראובני: החל במועד הקובע, שיהיה 31.12.2010, אני צריכה להשלים את התאריך העברי המדויק.

חוה ראובני: זה בשנת ע"א.

חוה ראובני: ואולם, יש המשך לסעיף, רשאי שר התחבורה באישור שר האוצר וועדת הכלכלה של הכנסת להאריך את הרשיונות עד ליום 31.12.2013.

אמנון כהן: מתייעצים.

חוה ראובני: קוראת סעיף 14טו (ב).

אמנון כהן: נעשה שתי הצבעות.

אמנון כהן: אחת היא כהצעה המקורית, הראשונה, 31.12.2008, והשנייה 2010.

אמנון כהן: אני מציע 2008.

שמעון סגל: זו פעם ראשונה שבחוק נקבע חיסול של ענף של 9,000 משפחות.

אמנון כהן: אנו לא מסכימים, אך נשמע עד הסוף.

שמעון סגל: בכל מקרה אחר שהממשלה החליטה לחסל ענפים מסוימים – ענף הלול, ענף המחצבות, פיטום אווזים, נקבע מנגנון, איך מפצים את האנשים על אובדן מקור פרנסתם.

שמעון סגל: אין לי מונית, מעולם לא היתה לי מונית, אך פה נקבע חיסול של ענף שלם.

שמעון סגל: הוא גם גורם נזק עצום, ופה אני חוזר למה שאמר חבר הכנסת טל.

שמעון סגל: הרי אומרים להם: אתם תישארו ספיישלים.

שמעון סגל: מה המשמעות, ש-9,000 איש נזרקים בבת אחת להיות ספיישלים לענף שהוא רווי.

שמעון סגל: כלומר יש פה נזק כפול ומכופל.

דוד טל: השר קודם שכנע אותי שאנו מתקנים, עושים רפורמה, רואים איך השוק מתנהג, ועל פי זה מאריכים, מצמצמים, מוסיפים, מאשרים, הכל לפי זה.

דוד טל: מדוע לא נעשה את זה עד 2008, ונשאיר בידי השר את האפשרות להאריך את זה ממועד למועד משנה לשנה באישור ועדת הכלכלה, ואז תהיה עין ציבורית שתראה את העניין הזה, ותוכל לומר את דעתה.

דוד טל: אולי השוק מתנהל פנטסטי, ואז ודאי נתמוך בשר.

דוד טל: אם השוק יהיה כושל, נבקש לשנות את זה אולי.

מאיר שטרית: החוק המקורי מציע 2008.

מאיר שטרית: אתה שכנעת אותי לשנות את התאריך.

דוד טל: לא אני.

דוד טל: אז הסכמת אתי ופה לא הסכמת אתי להוריד את המקסימום של מספר המוניות.

מאיר שטרית: הלכתי בעניין זה לפשרה מול העמדה שהתגבשה יחד עם ארגון נהגי המוניות, עם חברי כנסת, ל-2013.

מאיר שטרית: הלכתי לפשרה ל-2010 כאשר הארכה תיעשה על דעתו של שר האוצר ובאישור ועדת הכלכלה של הכנסת.

מאיר שטרית: זה נותן טווח פעולה די רחב לנהגי המוניות עד 2013 בעצם, גם 2010, שר התחבורה יכול לבוא לוועדת הכלכלה באישור שר האוצר ולהאריך את זה.

מאיר שטרית: זה נותן טווח פעולה מספיק רחב, אז גם הטענה שלו לא תופסת, הרי לא מכריחים אף אחד להיות נהג שירות אם הוא לא רוצה.

מאיר שטרית: אלה התנאים, ויש ללכת לפיהם.

מאיר שטרית: לכן אני מבקש לשכנע אותך שתצטרף להצעת הממשלה.

מאיר שטרית: זה דבר נכון לעשותו.

מאיר שטרית: הכנסת קיימת, ועדת הכלכלה תמיד תהיה קיימת, ואם יהיו בעיות, אני משוכנע שאתה הראשון תהיה ליזום דיון בוועדת כלכלה ותזמין אותי לדווח מה קורה.

דוד טל: אך לא יהיה בכוחה לשנות את זה.

מאיר שטרית: ניתן לשנות כל חוק, מהר מאוד.

3259: אני מציע שהחלטת שר האוצר אם להאריך או לא את החוק, תובא לוועדת הכלכלה.

3259: החוק אומר: החלטה פוזיטיבית להאריך דורשת אישור.

3259: אני מבקש שכל הצעה, בין אם היא פוזיטיבית או נגטיבית תובא לדיון בוועדת הכלכלה.

מאיר שטרית: אין החלטה נגטיבית.

מאיר שטרית: החוק קובע 2010 אלא אם השרים מאריכים, אין אופציה אחרת.

מאיר שטרית: לא מסכימים.

אמנון כהן: אנו מצביעים על שני התאריכים.

אמנון כהן: התאריך הראשון הוא ההצעה הראשונה של הממשלה, 31.12.2008, מי בעד? שלושה.

אמנון כהן: מי נגד?

אמנון כהן: שלושה.

אמנון כהן: לא עבר.

אמנון כהן: הצעה שנייה, 2010, של הממשלה, מי בעד?

אמנון כהן: מי נגד?

אמנון כהן: לא אושר.

1028: רוויזיה.

אמנון כהן: גם אני, רוויזיה עליכם...

אמנון כהן: אדוני השר, אני מבקש שהמשרד שלך יביא לפעם הבאה לוועדה הצעת נוסח לסעיף לפיו תהיה הגבלה על מספר קווי השירות שיוכל להחזיק כל תאגיד, לרבות איזו הגבלה.

אמנון כהן: תודה רבה, הישיבה נעולה.